English: I wish to speak primarily to our amendments 11, 12 and 13, and I'll start, if I may, with amendment 12. It seems to us that there is as much reason to be concerned about the spread of the virus in people's homes if large quantities of alcohol are consumed, if not more, than there is to be concerned about the spread of the virus in hospitality settings. Nobody wants, I'm sure, a disproportionate response to the crisis, but I do feel, and we do believe, that there is a case for restricting - . If there is a case for restricting the sale of alcohol altogether in licensed premises, where people are at least, as others have said, consuming food and alcohol, potentially, under supervision, consideration needs to be given about whether we should attempt to ensure that the scenario where people have their bottle of wine with dinner and then decide to go to the corner shop to buy two or three more is avoided. I can understand Ministers' reluctance to interfere disproportionately in people's behaviour in their own homes - I do appreciate that - but I do think that if we're saying to our hospitality businesses that they need to take a hit on this, the Government should potentially consider whether that hit should be more equally spread if our concerns - . I suppose one of our concerns - and I'll come to this in a moment - about the restriction of all alcohol sales in hospitality is that it simply will go into people's homes where there is less ability to control both the quantity of alcohol consumed and therefore the risk of lowering inhibitions and promoting the spread. I should say, before I go on to amendments 11 and 13, as Rhun ap Iorwerth has said, nobody on these benches, nobody in Plaid Cymru is underestimating how serious this situation is and nobody is suggesting that we should remove all restrictions. But we urge the Welsh Government to look again at who these particular restrictions impact upon. And let me tell you, in doing that, about Phillip. Phillip is a plumber. I met him and we had a socially distanced conversation on the street in Llanelli last Saturday. He's self-employed, he lives alone and he won't be spending this Christmas with his elderly parents because they've had to decide which of their children and their children's children they can be with, and Phillip's other siblings have grandchildren who their parents wish to see. So, he's decided happily - well, accepting - that he won't be able to see them. Two or three times a week, sometimes four, on his way home from work, Phillip stops at the pub for one, maybe two pints of beer - very rarely more often than that because he has to get up early in the morning. He can't do that now. Because his local pub can't sell alcohol, it's not viable for them to open, and because it has to close at 6 o'clock and he finishes work at half past five, there's no time for him to get home, have a wash and get there. So, I urge the Welsh Government, when they come to review the restrictions, to think about who those restrictions are affecting and what effect that has on those people's lives. Phillip is very careful when he's working in people's homes to stay well away. A lot of his social contact in the past would have been chatting with his customers as well as saying hello in a socially distanced way to his two or three friends in the pub. He's now in a situation where he can't have any of that. So, ladies who lunch, who are not at work and who are able to go out to have their meal at lunch time, can at least meet one another, even if they can't have a drink when they're meeting one another. But Phillip can't see anybody, except at weekends, because of the way his work is structured. Now, I don't for a minute think that the Welsh Government are intending to put people like Phillip in a situation of greater isolation, but I do urge them to consider how people live their lives and to think, when they look at the restrictions again, could we allow the consumption of one or two alcoholic drinks, as has been done in other countries. Could we allow hospitality to open for an hour or two after most people finish work, so that people like Phillip, many of them men, actually, living on their own, can have that level of social contact? I'm not for a minute suggesting, Deputy Presiding Officer, that any of these choices are easy, but I have to tell you that I've known Phillip for a while and he's followed the rules religiously. You know, he's stepping aside so that his siblings can spend time with their parents over Christmas. He asked me to ask why - why the regulations have been structured as they are. While there is evidence of spread in hospitality, I'm not sure there's evidence of spread in hospitality in a properly regulated pub like Phillip's local, with people having one or two drinks in the early evening. It is true, as some others have said, that a small minority of publicans in the hospitality sector have allowed improper behaviour. It is true that some individuals have been irresponsible, but many, many more individuals have stuck to the rules and they've found it hard. I just hope that the Government can consider -
Welsh: Hoffwn siarad yn bennaf am ein gwelliannau 11, 12 a 13, ac rwyf am ddechrau, os gallaf, gyda gwelliant 12. Mae'n ymddangos i ni fod cymaint o reswm, os nad mwy, dros bryderu am ledaeniad y feirws yng nghartrefi pobl os oes llawer iawn o alcohol yn cael ei yfed, nag sydd o reswm dros boeni am ledaeniad y feirws mewn lleoliadau lletygarwch. Nid oes neb am gael ymateb anghymesur i'r argyfwng, rwy'n siŵr, ond rwy'n teimlo, ac rydym yn credu, fod achos dros gyfyngu - . Os oes achos dros gyfyngu ar werthu alcohol yn gyfan gwbl mewn safleoedd trwyddedig, lle mae pobl o leiaf yn bwyta bwyd ac yn yfed alcohol dan oruchwyliaeth o bosibl, fel y mae eraill wedi dweud, mae angen ystyried a ddylem geisio sicrhau bod modd osgoi'r senario lle mae pobl yn cael eu potel o win gyda swper ac yna'n penderfynu mynd i siop y gornel i brynu dwy neu dair arall. Gallaf ddeall amharodrwydd Gweinidogion i ymyrryd yn anghymesur yn ymddygiad pobl yn eu cartrefi eu hunain - rwy'n deall hynny - ond os ydym yn dweud wrth ein busnesau lletygarwch fod angen iddynt ddioddef ergyd anghymesur ar hyn, credaf y dylai'r Llywodraeth ystyried o bosibl a ddylai'r ergyd honno gael ei gwasgaru'n fwy cyfartal os yw ein pryderon - . Mae'n debyg mai un o'n pryderon - a dof at hyn mewn munud - ynglŷn â chyfyngu'r holl werthiannau alcohol mewn lletygarwch yw y bydd yn mynd i mewn i gartrefi pobl lle mae llai o allu i reoli faint o alcohol a yfir ac felly'r risg o leihau ataliad a hyrwyddo'r lledaeniad. Dylwn ddweud, cyn imi fynd ymlaen at welliannau 11 a 13, fel y dywedodd Rhun ap Iorwerth, nid oes neb ar y meinciau hyn, nid oes neb ym Mhlaid Cymru yn bychanu pa mor ddifrifol yw'r sefyllfa hon ac nid oes neb yn awgrymu y dylem ddileu'r holl gyfyngiadau. Ond rydym yn annog Llywodraeth Cymru i edrych eto i weld pwy y mae'r cyfyngiadau penodol hyn yn effeithio arnynt. Ac wrth wneud hynny, gadewch imi ddweud wrthych am Phillip. Plymwr yw Phillip. Cyfarfûm ag ef a chawsom sgwrs gan gadw pellter cymdeithasol ar y stryd yn Llanelli ddydd Sadwrn diwethaf. Mae'n hunangyflogedig, mae'n byw ar ei ben ei hun ac ni fydd yn treulio'r Nadolig hwn gyda'i rieni oedrannus oherwydd eu bod wedi gorfod penderfynu pa rai o'u plant a phlant eu plant y gallant fod gyda hwy, ac mae gan frodyr a chwiorydd eraill Phillip wyrion y mae eu rhieni am eu gweld. Felly, mae wedi penderfynu'n hapus - wel, yn derbyn - na fydd yn gallu eu gweld. Ddwy neu dair gwaith yr wythnos, weithiau bedair gwaith, ar ei ffordd adref o'r gwaith, mae Phillip yn aros yn y dafarn am un, efallai dau beint o gwrw - anaml iawn y caiff fwy na hynny oherwydd mae'n rhaid iddo godi'n gynnar yn y bore. Ni all wneud hynny nawr. Gan nad yw ei dafarn leol yn cael gwerthu alcohol, nid yw'n ymarferol iddynt agor, ac oherwydd bod yn rhaid iddi gau am 6 o'r gloch a'i fod ef yn gorffen gweithio am hanner awr wedi pump, nid oes amser iddo gyrraedd adref, ymolchi a chyrraedd yno. Felly, rwy'n annog Llywodraeth Cymru, pan fyddant yn adolygu'r cyfyngiadau, i feddwl pwy mae'r cyfyngiadau hynny'n effeithio arnynt a pha effaith y maent yn ei chael ar fywydau'r bobl hynny. Mae Phillip yn ofalus iawn i gadw ei bellter pan fydd yn gweithio yng nghartrefi pobl. Byddai llawer o'i gyswllt cymdeithasol yn y gorffennol wedi cynnwys sgwrsio gyda'i gwsmeriaid yn ogystal â dweud helo mewn ffordd sy'n cadw pellter cymdeithasol wrth ei ddau neu dri ffrind yn y dafarn. Mae bellach mewn sefyllfa lle na all gael dim o hynny. Felly, gall menywod sy'n ciniawa, nad ydynt yn y gwaith ac sy'n gallu mynd allan i gael eu pryd o fwyd amser cinio, o leiaf gwrdd â'i gilydd, hyd yn oed os na allant gael diod pan fyddant yn cwrdd â'i gilydd. Ond ni all Phillip weld neb, ac eithrio ar benwythnosau, oherwydd y ffordd y mae ei waith wedi'i strwythuro. Nawr, nid wyf yn meddwl am funud fod Llywodraeth Cymru yn bwriadu rhoi pobl fel Phillip mewn sefyllfa lle maent yn fwy unig, ond rwy'n eu hannog i ystyried sut y mae pobl yn byw eu bywydau ac i feddwl, pan fyddant yn edrych ar y cyfyngiadau eto, a allem ganiatáu i un neu ddau o ddiodydd alcoholig gael eu hyfed, fel sydd wedi'i wneud mewn gwledydd eraill. A allem ganiatáu i letygarwch agor am awr neu ddwy ar ôl i'r rhan fwyaf o bobl orffen gweithio, fel y gall pobl fel Phillip, gyda llawer ohonynt yn ddynion sy'n byw ar eu pen eu hunain mewn gwirionedd, gael y lefel honno o gyswllt cymdeithasol? Nid wyf am funud yn awgrymu, Ddirprwy Lywydd, fod unrhyw un o'r dewisiadau hyn yn hawdd, ond mae'n rhaid i mi ddweud wrthych fy mod wedi adnabod Phillip ers tipyn ac mae wedi dilyn y rheolau i'r llythyren. Wyddoch chi, mae'n camu naill ochr fel y gall ei frodyr a'i chwiorydd dreulio amser gyda'u rhieni dros y Nadolig. Gofynnodd imi ofyn pam - pam y mae'r rheoliadau wedi'u strwythuro fel y maent. Er bod tystiolaeth o ledaenu'r feirws mewn lletygarwch, nid wyf yn siŵr a oes tystiolaeth fod y feirws yn lledaenu o fewn lletygarwch mewn tafarndai a reoleiddir yn briodol fel tafarn leol Phillip, gyda phobl yn cael un neu ddau o ddiodydd yn gynnar gyda'r nos. Mae'n wir, fel y mae eraill wedi dweud, fod lleiafrif bach o dafarnwyr yn y sector lletygarwch wedi caniatáu ymddygiad amhriodol. Mae'n wir bod rhai unigolion wedi bod yn anghyfrifol, ond mae llawer mwy o unigolion wedi cadw at y rheolau ac maent wedi'i chael hi'n anodd. Rwy'n gobeithio y gall y Llywodraeth ystyried -